Padomju tautas uzvaras diena Lielajā Tēvijas karā

Padomju tautas uzvaras diena Lielajā Tēvijas karā () ir 9. maijā svinama diena Armēnijā, Azerbaidžānā, Baltkrievijā, Gruzijā, Kazahstānā, Kirgizstānā, Krievijas Federācijā, Moldovā, Tadžikistānā, Turkmenistānā un Uzbekistānā, kas veltīta PSRS uzvarai pret nacistisko Vāciju 1945. gadā.

 Vēsture 
1945.—1947. gadā Uzvaras diena bija pasludināta par brīvdienu, tomēr kopš 1947. gada šī brīvdiena PSRS tika atcelta, atstājot tikai vakara uguņošanu. Tās vietā PSRS Augstākās Padomes prezidijs pavēlēja svinēt 3. septembri, tomēr arī šī diena tā arī nekļuva par pastāvīgu brīvdienu, lai gan lēmums par 3. septembra, nevis 9. maija, atzīšanu par Uzvaras dienu tā arī netika atcelts un 1946. gada 3. septembra Uzvaras dienas svinības bija plašas. 9. maija svinēšana atsākās 1965. gadā, 20 gadus pēc kara. Tad arī tika izdomāta ikgadējās militārās parādes tradīcija, tika atjaunots brīvdienas statuss, bet 1967. gadā sāka pieminēt Nezināmo kareivi.

 21. gadsimts 
21. gadsimtā vecās svinēšanas tradīcijas tika nomainītas ar jaunām, Krievijas Federācijas valsts orgānu atbalstītām un organizētām. Tai skaitā, kopš 2013. gada ne tikai pašā Krievijā, bet arī tās okupētajās teritorijās un citās valstīs tiek organizētas Nemirstīgā pulka demonstrācijas ar karā kritušo un citu cilvēku portretiem.RIA Novosti: Поклонская прошла в колонне "Бессмертного полка" с иконой Николая II Latvijā šie gājieni notiek ar Latvijas Krievu savienības politisko reklāmu.LA/LETA, 2019: “Nemirstīgā pulka” gājienā Rīgā devušies vismaz 4000 cilvēki Gan Latvijā, gan citās zemēs parasta parādība ir konflikti starp dažādām "Nemirstīgā pulka" organizatoru grupām.Delfi, 2019: Sevastopolē 'Nemirstīgajam pulkam' nozagti 500 portreti; aizdomās tur alternatīvo 'Nemirstīgo pulku'Diena, 2016: Konfliktē 9. maija Nemirstīgo pulka gājiena organizatori; Rīgā būs divi pasākumi Parādījās tradīcija par godu karotājiem nēsāt Georga lentīti, kas nosaukta Svētā Jura (Georga) krusta vārdā. Georga lentīte bija melni dzeltena, tomēr mūsdienās tiek lietota melni oranža lente, jo šādas krāsas tika izmantotas padomju flotes gvardes vienību, bet vēlāk arī Slavas ordeņa un citā simbolikā. Pareizais melni oranžās lentes nosaukums tādēļ ir gvardes lente,Flot.com: 6. ГВАРДЕЙСКАЯ ЛЕНТА К ФУРАЖКАМ РЯДОВОГО СОСТАВА ГВАРДЕЙСКИХ КОРАБЛЕЙ И ЧАСТЕЙ tomēr tas praktiski netiek lietots šajās akcijās. Daudzās valstīs, kurās tiek svinēts 9. maijs, varas iestādes iesaka atturēties no Georga lentīšu un to krāsu salikuma lietošanas vai, kā Kazahstānā un Uzbekistānā, iesaka tās aizvietot ar vietējo simboliku.Korrespondent.net, 2017: В Казахстане с Обелиска Славы сняли георгиевские ленты

 9. maijs Latvijā 
No 1990. līdz 1995. gadam 9. maijs bija Otrā pasaules kara upuru piemiņas diena, kad atceres dienu pārcēla uz 8. maiju, 9. maijā tā vietā atzīmējot Eiropas dienu. Neskatoties uz to, ka oficiāli Nacisma sagrāves dienu un Otrā pasaules kara upuru piemiņas dienu Latvijā atzīmē 8. maijā, daļa sabiedrības (lielākoties – ikdienā krieviski runājošā) pēc tradīcijas dara to 9. maijā, jo šajā datumā to atzīmēja PSRS un joprojām atzīmē Krievijā. No 2013. līdz 2022. gadam biedrība 9may.lv katru gadu rīkoja publiskus pasākumus pie Uzvaras pieminekļa Pārdaugavā, kurus apmeklēja tūkstošiem cilvēku. Šajā dienā notika koncerti un ziedu nolikšana pieminekļa pakājē, kurā piedalījās gan NVS valstu vēstnieki, gan vietējie politiķi, lielākoties krievvalodīgie. Notika arī gājieni, akcija "Nemirstīgais pulks" un svētku uguņošana ap 11 vakarā (pusnaktī pēc Maskavas laika).LA.LV foto reportāža: 9. maijs pie Uzvaras pieminekļa Pārdaugavā

2020. gada jūnija sākumā Saeimas Cilvēktiesību un sabiedrisko lietu komisija atbalstīja grozījumu likumā "Par sapulcēm, gājieniem un piketiem", kas publiskos pasākumos sapulcēs, gājienos un piketos paredz aizliegt izmantot vienu no Uzvaras dienas pēdējo gadu galvenajiem atribūtiem — Georga lentīti. 
2020. gada 18. jūnijā partija "Latvijas Krievu savienība" organizēja piketu pie Saeimas ēkas, lai lentīti aizstāvētu.“Ja pazudīs “Georga lentīte”, mēs izplatīsim tūkstošiem karogu šīs lentītes krāsās.” “Georga lentītes” aizstāvju pulcēšanās pie Saeimas

 Svētku norise un simboli 

 Skatīt arī 
 Lielais Tēvijas karš
 Otrais pasaules karš

 Atsauces 

 Ārējās saites 

 Labdarības organizācijas "9may.lv" mājaslapa

Kategorija:Svētki
Kategorija:Azerbaidžānas svētki
Kategorija:Baltkrievijas svētki
Kategorija:Krievijas svētki